
Településfejlődési lehetőségek belső periférián



Pályamunkám Zala megye belső perifériáját feltérképezi, hatásait vizsgálja annak településeire vonatkozóan. A települések jelenlegi helyzetét, a településhálózatban betöltött szerepüket, a belső kohézió hiányát, a külső kapcsolatok egyoldalúságát realizálja. A területegységen belül egy különleges térséget, a Zalaegerszegi, a Nagykanizsai és a Letenyei járás határán fekvő Söjtör, Pusztamagyaród, Pusztaszentlászló és Hahót községek társadalomföldrajzi bemutatását tartalmazza. Képet ad a történelem során folyamatosan változó közigazgatásról, a negatív demográfiai folyamatokról, a redukálódó, de fejlődő lakásállományról, a lokális gazdaságról, az infrastruktúra közepesen fejlett állapotáról és a települések külterületi lakott helyeinek kérdéséről. Ezen felül javaslatokat ad a jövőbeli fejlődési irányokról, a lehetséges jövőképekről.



